Job 26 | Aanlyn Bybel | Nuwe Wêreld-vertaling
26 En Job het geantwoord en gesê: 2 “Hoeveel was jy die kragtelose tog van hulp!Hoe het jy tog ’n arm gered wat sonder sterkte is!+ 3 Hoeveel raad het jy tog gegee aan iemand wat sonder wysheid is,+En jy het praktiese wysheid aan die menigte bekend gemaak! 4 Aan wie het jy woorde meegedeel,En wie se asem het van jou uitgegaan? 5 Dié wat magteloos is in die dood, bly beweOnder die waters en dié wat daarin woon.+ 6 Sjeool lê naak voor hom,+En die plek van vernietiging het geen bedekking nie. 7 Hy span die noorde uit oor die leë ruimte,+Hang die aarde op aan niks; 8 Bind die waters in sy wolke saam,+Sodat die wolkmassa nie daaronder skeur nie; 9 Omsluit die voorkant van die troon,Sprei sy wolk daaroor uit.+ 10 Hy het ’n kring oor die watervlak getrek,+Tot waar lig in duisternis eindig. 11 Die pilare van die hemel skud,En hulle is verbaas weens sy bestrawwing. 12 Deur sy krag het hy die see in beroering gebring,+En deur sy verstand het hy die bestormer+ verpletter.+ 13 Deur sy wind het hy die hemel blink gevee,+Sy hand het die seilende slang deurboor.+ 14 Kyk! Dít is die rande van sy weë,+En wat ’n fluistering van ’n saak is omtrent hom gehoor!Maar wie kan sy magtige donder verstaan?”+